EkBass/fiwiki-20250220-pages-articles huggingface dataset:
Orest Romashyna

Orest Romashyna (, s. 27. lokakuuta 1946) on kanadalainen entinen jääkiekkoilija, joka pelasi vasempana laitahyökkääjänä. Romashyna varattiin NHL:ään kolmantena vuoden 1963 NHL:n varaustilaisuudessa Boston Bruinsin toimesta. Hänestä tuli samalla ensimmäinen Euroopassa syntynyt NHL-joukkueen varaama pelaaja, sillä Romashyna oli syntynyt pakolaisleirillä sodanjälkeisessä Saksassa ukrainalaisille vanhemmille, joskin varttui Kanadassa. Hän ei kuitenkaan lopulta ikinä pelannut NHL:ssä. Luokka:Kanadalaiset jääkiekkoilijat Luokka:Boston Bruinsin varaamat pelaajat Luokka:Vuonna 1946 syntyneet Luokka:Elävät henkilöt
Jeanette Anderson

Jeanette Anderson (s. 16. maaliskuuta 1991) on yhdysvaltalainen koripalloilija. Anderson pelasi Caldwell Universityn joukkueessa yliopistokoripalloa neljä kautta vuosina 2010–2014.Caldwell Athletics Syksyllä 2014 Anderson teki pelaajasopimuksen Naisten Korisliigaan nousseen suomalaisen Tampereen Pyrinnön kanssa.http://tampereenpyrinto.fi/koripallo/2014/10/03/naisten-korisliiga- otteluennakko-pyrinto-forssan-alku-4-10-2014/ Pääsarjadebyytissään 4. lokakuuta 2014 Anderson teki 15 pistettä ja otti kahdeksan levypalloa.http://www.basket.fi/sarjat/ottelu/?game_id=2913259&season;_id=89397#mbt:2-400$t&0=1 Hän oli kuitenkin keskenkuntoinen ja palasi Yhdysvaltoihin vain yhden ottelun jälkeen.http://tampereenpyrinto.fi/koripallo/2014/10/09/pyrinnon-naiset- la-11-10-kotkan-pelikarhujen-vieraaksi/ == Lähteet == * Jeanette Anderson baskethotel.com * Jeanette Anderson player profile eurobasket.com * Jeanette Anderson Caldwell Athletics === Viitteet === Luokka:Yhdysvaltalaiset koripalloilijat Luokka:Vuonna 1991 syntyneet Luokka:Elävät henkilöt
Mayerling (elokuva)

Mayerling (joissakin VHS-julkaisuissa Suuri rakkaus; , myös Terence Young’s Mayerling) on vuonna 1968 ensi-iltansa saanut Terence Youngin ohjaama brittiläis-ranskalainen historiallinen melodraamaelokuva, jonka pääosissa ovat Omar Sharif, Catherine Deneuve ja James Mason. Mayerling perustuu Itävallan Wienissä 1880-luvulla tapahtuneisiin tositapahtumiin, jotka johtivat kruununprinssi Rudolfin ja hänen rakastajattarensa paronitar Maria Vetseran traagisiin kuolemiin. Tapaus tunnetaan Mayerlingin murhenäytelmänä. Mayerlingin käsikirjoituksen laativat ohjaaja Terence Young, Denis Cannan ja Joseph Kessel Claude Anetin romaanin Mayerling (1931) ja Michel Arnoldin romaanin L’Archiduc (1967) pohjalta. Elokuvan tuottajana oli Robert Dorfmann ja tuotantoyhtiöinä Associated British Picture Corporation, Les Films Corona ja Winchester Productions. Mayerling kuvattiin Technicolor- elokuvausmenetelmällä Itävallan Wienissä, Italian Venetsiassa ja studioilla Ranskan Boulogne-Billancourtissa viiden miljoonan dollarin budjetilla. Mayerling sai ensi-iltansa Isossa-Britanniassa 22. lokakuuta vuonna 1968 Lontoossa. Toisen valmistusmaan, Ranskan, ensi-ilta oli 19. joulukuuta 1968. Suomessa elokuva sai ensi-iltansa 28. helmikuuta vuonna 1969. Mayerling sai ilmestyessään hyvän vastaanoton niin yleisöltä kuin kriitikoiltakin. Vaikka elokuva ei ole täysin historiallisuuden kannalta virheetön, se sai hyvän vastaanoton - erityisesti sen ylellisten lavasteiden ja pukujen ansiosta. Vuonna 1970 Mayerling sai Golden Globe -ehdokkuuden parhaasta englanninkielisestä ulkomaalaisesta elokuvasta. Mayerling on julkaistu sekä VHS:nä että DVD:nä. Mayerling on uudelleenfilmatisointi kahdesta elokuvasta. Anatole Litvak ohjasi vuonna 1936 ilmestyneen Mayerlingin murhenäytelmä -ranskalaiselokuvan. Litvak ohjasi myös vuonna 1957 esitetyn yhdysvaltalaisen Mayerling-televisioelokuvan. ==Näyttelijät== ==Lähteet== ==Aiheesta muualla== * * * * Mayerling TCM Movie Databasessa Luokka:Brittiläiset draamaelokuvat Luokka:Ranskalaiset draamaelokuvat Luokka:Brittiläiset historialliset elokuvat Luokka:Melodraamat Luokka:Terence Youngin ohjaamat elokuvat Luokka:Tositapahtumiin perustuvat elokuvat Luokka:Uudelleenfilmatisoinnit Luokka:Ranskalaiset romaaneihin perustuvat elokuvat Luokka:Brittiläiset romaaneihin perustuvat elokuvat Luokka:Vuoden 1968 brittiläiset elokuvat Luokka:Vuoden 1968 ranskalaiset elokuvat Luokka:Ranskalaiset uudelleenfilmatisoinnit
Chan Wing-wah

Chan Wing-wah (; s. 1954 Hongkong) on kiinalainen säveltäjä ja kapellimestari. Hän opiskeli aluksi Hongkongin kasvatusinstituutissa, ja sävellysopetusta hän sai David Gwiltiltä Hongkongin kiinalaisessa yliopistossa (1975–79). Hän opiskeli myös Trinity Laban Conservatoire of Music and Dancessa sekä John Beckwithin johdolla Toronton yliopistossa (1980–85), josta hän sai musiikin maisterin ja tohtorin arvot. Hän osallistui myös Darmstadtin kursseille vuonna 1986.The Living Composers Project: Chan Wing-wah Chan on saanut useita palkintoja, kuten ensipalkinnon International Double Reed Societyn kilpailussa Floridassa 1981 (teoksesta Autumn) ja Yoshirō Irinon muistopalkinnon Aasian säveltäjäliitolta 1988 (teoksesta Transit). Hänen teoksiaan on esitetty Kiinassa, Australiassa, Kanadassa, Saksassa, Unkarissa, Japanissa, Puolassa, Romaniassa, Venäjällä, Sloveniassa, Etelä-Koreassa, Sveitsissä, Taiwanilla, Isossa-Britanniassa ja Yhdysvalloissa. Chan on johtanut useita orkestereita (mm. Hongkongin filharmonista orkesteria) ja kuoroja. Vuonna 1995 hän aloitti toimintansa Hong Kong Oratorio Societyn musiikillisena johtajana. Vuosina 1993–2004 hän toimi Hongkongin säveltäjien liiton puhemiehenä, ja vuonna 2000 hänestä tuli Hongkongin säveltäjä- ja kirjailijaliiton puheenjohtaja. Hänellä oli Hongkongin filharmonisen orkesterin säveltäjäresidenssi (1994–96), ja hän toimi vuosina 1997–2002 Aasian säveltäjäliiton varapuheenjohtajana. Chan on työskennellyt Hongkongin kiinalaisessa yliopistossa ja Hongkongin yliopistossa. Chan on säveltänyt muun muassa lukuisia sinfonioita, teoksia erilaisille kamarikokoonpanoille ja kuoromusiikkia. Hän on monissa teoksissaan käyttänyt kiinalaisia perinnesoittimia. == Lähteet == Luokka:Kiinalaiset säveltäjät Luokka:Kiinalaiset kapellimestarit Luokka:Vuonna 1954 syntyneet Luokka:Elävät henkilöt
Helmut Bieler

Helmut Bieler (1940 Gersfeld – 11. tammikuuta 2019) oli saksalainen säveltäjä. Hän opiskeli sävellystä Franz Xaver Lehnerin johdolla sekä pianonsoittoa Aldo Schoenin ja Friedrich Wührerin johdolla Hochschule für Musik und Theaterissa Münchenissä, jossa hän sai diplominsa 1960-luvun puolessavälissä. Hänen saamiinsa palkintoihin lukeutuivat Nürnbergin kaupungin Kulturförderungspreis (1980), Bayreuthin kulttuuripalkinto (1992) ja Baijerin taiteiden akatemian musiikin Friedrich Baur -palkinto (2008).The Living Composers Project: Helmut Bieler Bielerin teoksia esitettiin Saksan lisäksi Itävallassa, Brasiliassa, Kroatiassa, Tšekissä, Tanskassa, Alankomaissa, Portugalissa, Venäjällä, Sloveniassa ja Yhdysvalloissa. Kerran hänen musiikkiaan esitettiin Amsterdamin Kansainvälisellä Gaudeamus-musiikkiviikolla, ja vuonna 1983 hänen tuotantoaan kuultiin ISCM:n maailman musiikkipäivillä Århusissa (1983). Bieler perusti vuonna 1980 Bayreuthissa Ensemble Musica Vivan, jonka taiteellisena johtajana, kapellimestarina ja pianistina hän toimi. Hän opetti vuosina 1979–2004 Bayreuthin yliopistossa, jonka musiikkipedagogiikan professori hän oli vuodesta 1988. Bielerin kustantaja oli Keturi Musikverlag. Hänen teostensa joukossa ovat yksinäytöksinen ooppera Memorandum für eine Grabklingel (1983), Musik für Orchester (1996) ja pianokonsertto (2008) sekä lukuisia sävellyksiä eri kamarikokoonpanoille, pianolle, cembalolle ja uruille. == Lähteet == Luokka:Saksalaiset säveltäjät Luokka:Saksalaiset kapellimestarit Luokka:Saksalaiset pianistit Luokka:Saksalaiset oopperasäveltäjät Luokka:Vuonna 1940 syntyneet Luokka:Vuonna 2019 kuolleet
Eliran Avni

Eliran Avni (, s. 1975https://viaf.org/viaf/63771982/) on israelilainen pianisti. Hän debytoi 17-vuotiaana esiintymällä Zubin Mehtan johtaman Israelin filharmonisen orkesterin kanssa. Hän on sittemmin esiintynyt solistina ja kamarikokoonpanojen kanssa eri puolilla maailmaa sekä levyttänyt muun muassa Avner Dormanin teoksia Naxos-levymerkille. Hän on pitänyt mestarikursseja ja luennoinut muun muassa Juilliard Schoolissa ja Bowdoin Summer Music Festivalilla.Naxos: Eliran Avni == Lähteet == == Aiheesta muualla == * Viralliset sivut Luokka:Israelilaiset pianistit Luokka:Vuonna 1975 syntyneet Luokka:Elävät henkilöt
Tammam Salam

Tammam Salam (s. 1945) on libanonilainen poliitikko. Hän on toiminut maansa pääministerinä helmikuusta 2014 joulukuuhun 2016. Salam ei kuulu mihinkään poliittiseen puolueeseen. Hän nousi parlamenttiin vuonna 1996 ja toimi kulttuuriministerinä 2008–2009. Vuonna 2013 Najib Mikatin hallitus ei päässyt sopuun lähestyvistä vaaleista. Niitä lykättiin marraskuuhun 2014. Salam kutsuttiin perustamaan uusi koalitiohallitus. Tammam Salamin isä, Saeb Salam, oli pääministerinä kuudessa hallituksessa vuosien 1952 ja 1973 välillä. Hänen sukunsa on muutenkin ollut aktiivinen politiikassa. Presidentti Michel Suleimanin virkakauden päätyttyä toukokuussa 2014 maan parlamentti ei päässyt ratkaisuun uudesta presidentistä, joten pääministeri Tammam Salam toimi pääministeriyden ohella virkaatekevänä presidenttinä yli kaksi vuotta lokakuuhun 2016 saakka, jolloin parlamentti lopulta valitsi Michel Aounin uudeksi presidentiksi. Uusi presidentti nimitti Salamin tilalle uudeksi pääministeriksi Saad Haririn, joka sai muodostettua uuden hallituksen joulukuussa 2016. == Lähteet == Luokka:Libanonin pääministerit Luokka:Kulttuuriministerit Luokka:Vuonna 1945 syntyneet Luokka:Elävät henkilöt
Harmaapääorneero

Harmaapääorneero (Cranioleuca semicinerea) on orneeroiden heimoon kuuluva varpuslintu. ==Levinneisyys== Harmaapääorneeroa tavataan Brasiliassa. Lajin kannankehitys on laskeva, mutta sen ei uskota olevan vielä vaarassa. Se on luokiteltu elinvoimaiseksi. ==Lähteet== Luokka:Metsäorneerot
Valkopääorneero

Valkopääorneero (Cranioleuca albicapilla) on orneeroiden heimoon kuuluva varpuslintu. ==Levinneisyys== Valkopääorneeroa tavataan Perussa. Lajia on kuvattu melko yleiseksi, ja sen kanta on vakaa. Se on luokiteltu elinvoimaiseksi. ==Lähteet== Luokka:Metsäorneerot
Punanaamaorneero

Punanaamaorneero (Cranioleuca erythrops) on orneeroiden heimoon kuuluva varpuslintu. ==Levinneisyys== Punanaamaorneeroa tavataan Ecuadorissa, Kolumbiassa, Panamassa ja Costa Ricassa. Lajia on kuvattu melko yleiseksi, ja sen kanta on vakaa. Se on luokiteltu elinvoimaiseksi. ==Lähteet== Luokka:Metsäorneerot
Tepuiorneero

Tepuiorneero (Cranioleuca demissa) eli aiemmalta nimeltään tepuinorneero on orneeroiden heimoon kuuluva varpuslintu. ==Levinneisyys== Tepuiorneeroa tavataan Brasiliassa, Guyanassa ja Venezuelassa. Lajia on kuvattu melko yleiseksi, ja sen kanta on vakaa. Se on luokiteltu elinvoimaiseksi. Tepuiorneeron elinympäristöä ovat vuoriston jokien lähellä sijaitsevat metsät. ==Lähteet== Luokka:Metsäorneerot
Viirulakkiorneero

Viirulakkiorneero (Cranioleuca hellmayri) on orneeroiden heimoon kuuluva varpuslintu. ==Levinneisyys== Viirulakkiorneeroa tavataan Kolumbiassa. Lajia on kuvattu yleiseksi, ja sen kanta on vakaa. Se on luokiteltu elinvoimaiseksi. ==Lähteet== Luokka:Metsäorneerot
Dimenhydrinaatti

Dimenhydrinaatti (Dramamine) on antihistamiini, jota on käytetty lääkkeenä migreeniin, huimaukseen ja pahoinvointiin sekä oksenteluun.1976 Lääkevalmisteet, Pharmaca Fennica PF76: s. 55 Dimenhydrinaatti muistuttaa suuresti difenhydramiinia, ja kumpaakin on voitu käyttää delirianttina päihdyttäviin tarkoituksiin eli huumaavaan, niin kutsuttuun viihdekäyttöön. Lääkkeen antotavat olivat: oraalinen, tablettimuodossa sekä rektaalinen, peräpuikkona ja intravenoosisti annettava liuos. Sivuvaikutukset: dimenhydrinaatti oli erityisesti suurilla annoksilla väsyttävä eli sedatoiva.1976 Lääkevalmisteet, Pharmaca Fennica PF76: s. 967 Dimenhydrinaatti on difenhydramiinin eli 2-bentshydryylioksietyylidimetyyliamiinin (C17H21NO) ja 8-klooriteofylliinin (C7H7ClN4O2) seos. == Lähteet == == Aiheesta muualla == *PubChem: Dimenhydrinate *DrugBank: Dimenhydrinate *Human Metabolome Database: Dimenhydrinate *KEGG: Dimenhydrinate *Toxin and Toxin Target Database (T3DB): Dimenhydrinate *ChemBlink: Dimenhydrinate Luokka:Antihistamiinit Luokka:Pahoinvointilääkkeet Luokka:Sedatiivit Luokka:H1-reseptorin vastavaikuttajat Luokka:PKV-lääkkeet Luokka:Muskariiniantagonistit
Värimintut

Värimintut (Monarda) on huulikukkaiskasvien heimoon kuuluva kasvisuku. Sukuun kuuluu maailmanlaajuisesti 6–12 lajia. Varsi on kulmikas. Kukilla on huomattavat verholehdet. Kukkien värejä ovat valkoinen, vaaleanpunainen, punainen ja violetti. == Lajeja ja lajikkeita == * Vuoriväriminttu (Monarda austromontana) * Purppuraväriminttu (Monarda ’Bergamo’) * Sitruunaväriminttu (Monarda citriodora) * Punaväriminttu (Monarda didyma) * Preeriaväriminttu (Monarda fistulosa) * Tarhaväriminttu (Monarda Media-ryhmä) * Piparväriminttu (Monarda menthifolia) * Pilkkuväriminttu tai pikkuväriminttu (Monarda punctata) == Lähteet == == Aiheesta muualla == * Suomen Lajitietokeskus: Värimintut – Monarda *Funet: Värimintut (Monarda) *United States Department of Agriculture (USDA): Monarda *Flora of China: Monarda Luokka:Huulikukkaiskasvit
Calceolariaceae

Calceolariaceae on Lamiales-lahkoon kuuluva kasviheimo, joka sisällytettiin ennen naamakukkaiskasvien (Scrophulariaceae) heimoon. Heimoon kuuluu ainakin tohvelikukkien (Calceolaria) suku, jossa on noin 250–280 lajia. Sen lisäksi heimoon kuulunee lähteestä riippuen yhdestä kolmeen muutakin sukua. Heimon lajeille on yhteistä se, että kukilla on symmetriset suojuslehdet. Heimon lajit kasvavat luontaisina Väli-Amerikassa, Etelä-Amerikan länsipuoliskolla sekä Uudessa-Seelannissa. Vieraslajeina niitä tavataan muun muassa Aasiassa. == Sukuja == * Calceolaria – tohvelikukat * Jovellana * Porodittia * Stemotria == Lähteet == == Aiheesta muualla == * Laji.fi: Calceolariaceae * Finto: Kassu – Kasvien suomenkieliset nimet: Calceolariaceae * ITIS: Calceolariaceae * Global Biodiversity Information Facility (GBIF): Calceolariaceae Luokka:Lamiales Luokka:Kasviheimot
Tohvelikukat

Tohvelikukat (Calceolaria) on Calceolariaceae-heimoon kuuluva suku, johon kuuluu noin 250–280 lajia. Se on selvästi heimonsa runsaslajisin suku. Tohvelikukat on jaettu yleensä kolmeen alasukuun (Calceolaria, Cheiloncos, Rosula) ja 24 sektioon. Suurin osa lajeista kuuluu Calceolaria-alasukuun. Sukuun kuuluvia lajeja ovat kivikkotohvelikukka (C. biflora), ryhmätohvelikukka (C. Fruticohybrida-ryhmä), tohvelikukka (isotohvelikukan risteymiä) (C. Herbeohybrida-ryhmä), varputohvelikukka (C. integrifolia), liuskatohvelikukka (C. tripartita) ja isotohvelikukka (C. × speciosa). Huonekasvina pidetyt tohvelikukat ovat isotohvelikukan yksivuotisia risteymiä. Tohvelikukat kasvavat luonnossa Meksikosta Tulimaahan ulottuvalla alueella, etenkin Andeilla 2000–4000 metrin korkeudella merenpinnasta, mutta Patagoniassa myös Andien alarinteillä vuoriston molemmin puolin. Suvulla on kaksi monimuotoisuuskeskusta – toinen Perun pohjoisosissa ja toinen Chilen keskiosissa. == Lajeja ja risteymiä == * Calceolaria andina * Calceolaria argentea * Calceolaria biflora – kivikkotohvelikukka * Calceolaria calycina * Calceolaria crenata * Calceolaria dichotoma * Calceolaria extensa * Calceolaria hispida * Calceolaria integrifolia – varputohvelikukka * Calceolaria latifolia * Calceolaria mexicana * Calceolaria perfoliata * Calceolaria pinnata * Calceolaria rosmarinifolia * Calceolaria serrata * Calceolaria tripartita – liuskatohvelikukka * Calceolaria uniflora * Calceolaria × speciosa – isotohvelikukka == Lähteet == Luokka:Lamiales
Isotohvelikukka

Isotohvelikukka (Calceolaria Herbeohybrida-ryhmä, Calceolaria × speciosa) on tohvelikukkien sukuun kuuluva ryhmä risteymälajikkeita. Itse asiassa tämä huonekasveina kasvatettujen tohvelikukkien ryhmä koostuu isotohvelikukan yksivuotisista risteymämuodoista. Sen luonnonvaraiset kantamuodot ovat peräisin Keski- ja Etelä-Amerikasta. Kukka on samantapainen kuin leijonankidalla, paitsi että alin terälehti on muita suurempi ja pussimainen. Kukkien värejä ovat keltainen, punainen ja kuparinruskea. == Lähteet == == Aiheesta muualla == * Puutarha.net: Isotohvelikukka Luokka:Lamiales
Mitä miten zen

Mitä miten zen on Aleksi Järvelän, Miika Osamitsun ja Miika Pölkin kirja zenbuddhalaisuudesta. Kirjan julkaisi Teos vuonna 2013. == Aiheesta muualla == * Teos kustantajan sivuilla. * Yoshiko Osamitsu: Zen ja Japani, möllötys ja Suomi . Matkasto 5.4.2013. * Mikko Hietaharju: Zeniä suomalaisille kaksin kappalein . Keskisuomalainen 13.6.2013. Luokka:Kirjat buddhalaisuudesta Luokka:Suomalaiset tietokirjat Luokka:Vuoden 2013 kirjat
Kaarlo Braxén

Kaarlo Braxén (25. toukokuuta 1879 Kuopio – 28. lokakuuta 1917 Viipuri) oli suomalainen näyttelijä. Hän teki rooleja laidasta laitaan Suomalaisen Maaseututeatterin palveluksessa 1910-luvulla. ==Elämä== Nuoruudessaan Braxén oli oppilaana Kuopion 5:nnen tarkk'ampujapataljoonan soittokunnassa ja toimi 1900-luvun vaihteessa Suomalaisen Maaseututeatterin avustajana. Hän pääsi samaisen teatterin näyttelijäksi vuonna 1901 ja siirtyi Tampereen Teatteriin 1904. Seuraavana vuonna hän työskenteli lyhyen aikaa Tampereen Työväen Teatterin johtajana. Vuonna 1906 Braxén oli mukana Elli Tompurin kiertueella. Vuosina 1907–1908 hän työskenteli näyttelijänä ja ohjaajana Ida Aalbergin Unkarin-kiertueella. Braxén liittyi Suomalaiseen Maaseututeatteriin 1909, kiinnitys kesti hänen kuolemaansa asti.Kotimaisia näyttämötaiteilijoita sanoin ja kuvin, s. 37 ja 38 Braxénin taiteellinen ala ulottui laulunäytelmistä kansankomiikkaan ja vakaviin luonnetehtäviin. Hänen roolitehtäviään olivat muun muassa Herodes Oscar Wilden näytelmässä Salome, rovasti Elinan surmassa ja Larson Zachris Topeliuksen näytelmässä Regina von Emmeritz. ==Lähteet== *Kotimaisia näyttämötaiteilijoita sanoin ja kuvin, Kustannusliike Opas, Viipuri 1930 ==Viitteet== ==Aiheesta muualla== *Suomen museot online Luokka:Suomalaiset näyttelijät Luokka:Vuonna 1879 syntyneet Luokka:Vuonna 1917 kuolleet
Matti Ollgren

Matti Ollgren (s. 19. huhtikuuta 1966) on aktiiviuransa lopettanut suomalainen koripalloilija. Ollgren pelasi miesten SM-sarjaa Tampereen Pyrinnössä vuosina 1983–1987, joista kaksi viimeisintä kautta hän merkittynä kokoonpanoon yhdessä ottelussa. Kaudella 1983–1984 Pyrintö sijoittui neljänneksi, ja Ollgren pelasi runkosarjassa 0,1 pisteen, 0,3 levypallon keskiarvoilla. Seuraavalla kaudella Ollgren pelasi 12 ottelussa 0,3 pisteen keskiarvolla.baskethotel.fi Ollgren on myöhemmin valmentanut Raholan Pyrkivän nuorisojoukkueita.http://www.rapy.net/uutisia/index.php?t=112 == Lähteet == * Matti Ollgren baskethotel.com === Viitteet === Luokka:Suomalaiset koripalloilijat Luokka:Vuonna 1966 syntyneet Luokka:Elävät henkilöt
Vasikka (täsmennyssivu)

Vasikka voi tarkoittaa ainakin seuraavia: *vasikka, naudan poikanen *vasikka, slanginimitys poliisin ilmiantajalle *vasikka, kaksilehtisen oven lisälehti, joka useimmiten lukitaan pikasalvalla *Vasikka, vuonna 1998 valmistunut ranskalainen elokuva
Vladimír Kameš (nuorempi)

Vladimír Kameš (s. 10. joulukuuta 1983) on tšekkiläinen jääkiekkoilija, joka edustaa tällä hetkellä MOL ligan slovakialaista HC Nové Zámkya. Kamešin isä on Suomessakin pelannut Vladimír Kameš Sr. Kameš aloitti kiekkouransa HC Kladnossa. Pelattuaan viisi kautta Tšekin alasarjoissa hän debytoi Tšekin Extraligassa kaudella 2008–2009 HC Kladnon paidassa. 30 ottelua eivät tuoneet puolustajalle yhtään tehopistettä. Kameš pelasi Kladnossa yhteensä viisi kautta ja kävi välillä lainassa alemmilla sarjatasoilla. Heinäkuussa 2013 Kameš jätti Kladnon ja siirtyi Venäjän VHL:ään kaudeksi 2013–2014. VHL:ssä Kameš edusti 16 ottelun ajan THK Tveria. Venäjän visiitti päättyi jo tammikuussa 2014, kun Kameš siirtyi monikansalliseen MOL ligaan. Kamešin uusi seura oli slovakialainen HC Nové Zámky. Nové Zámkyssa Kameš pelasi elokuuhun 2014 asti, kunnes siirtyi Saksan kolmanneksi korkeimmalle sarjatasolle, Oberligaan. MOL ligassa Kameš ehti pelata vain 20 ottelua. Kaudella 2004–2005 Kameš oli mukana nostamassa HK Jestřábi Prostějovia Tšekin toiseksi korkeimmalle sarjatasolle, 1. Národní Hokejová Ligaan. Tšekin pääsarjassa Kameš on pelannut 159 runkosarjaottelua ja 37 pudotuspeliottelua. == Lähteet == Luokka:Tšekkiläiset jääkiekkoilijat Luokka:Vuonna 1983 syntyneet Luokka:Elävät henkilöt
Chris Kyle

Christopher Scott ”Chris” Kyle (8. huhtikuuta 1974 Odessa, Texas, Yhdysvallat – 2. helmikuuta 2013 Erathin piirikunta, Texas, Yhdysvallat) oli yhdysvaltalainen Navy SEAL -erikoisjoukkoihin kuulunut Yhdysvaltain armeijahistorian paras tarkka-ampuja. Hänen on vahvistettu ampuneen yli 160 ihmistä Irakissa vuosina 2003–2009. Palveluksensa jälkeen Kyle kirjoitti kaksi omaelämäkertaa American Sniper (2012) ja American Gun (2013). American Sniper ilmestyi suomennettuna samannimisenä vuonna 2015. Kyle kuoli 2. helmikuuta 2013 texasilaisella ampumaradalla, kun sotaveteraani Eddie Ray Routh ampui hänet ja hänen ystävänsä Chad Littlefieldin. Kyle ja Littlefield olivat ottaneet Routhin mukaansa radalle, koska halusivat auttaa posttraumaattisesta stressihäiriöstä kärsivää kollegaansa. 24. helmikuuta 2015 27-vuotias Routh sai murhista elinkautisen tuomion ilman mahdollisuutta päästä ehdonalaiseen vapauteen. Kylen omaelämäkertaan American Sniper perustuva Clint Eastwoodin ohjaama samanniminen elokuva sai ensi-iltansa vuonna 2014. Kylea elokuvassa näyttelee Bradley Cooper. == Lähteet == Luokka:Yhdysvaltalaiset sotilaat Luokka:Tarkka-ampujat Luokka:Yhdysvaltalaiset kirjailijat Luokka:Vuonna 1974 syntyneet Luokka:Vuonna 2013 kuolleet
NPK Tehmaš

NPK Tehmaš () eli täydellisemmin NPK Tehnologii Mašinostrojenija () on Venäjän valtionkorporaatio Rostehin ammustuotantoon erikoistunut, holdingyhtiönä toimiva tytäryhtiö. Siihen kuuluu kymmeniä tytäryrityksiä ja sillä on myös siviilisektorin tuotantoa. NPK Tehmaš -teollisuuskonserni on perustettu vuonna 2011 ja sen pääkonttori sijaitsee Moskovassa. Yhtymä valmistaa ammuksia paitsi Venäjän asevoimille, myös asevientiin. NPK Tehmaš oli eräs niistä Venäjän valtionyrityksistä, joihin muun muassa Yhdysvallat ja Euroopan unioni kohdistivat pakotetoimenpiteitä Venäjän federaation vuonna 2014 Ukrainaan suuntautuneiden sotilaallisten toimien (Etelä-Ukrainaan kuuluvan Krimin sotilasmiehitys, osallistuminen sotaan Itä-Ukrainassa) johdosta. == Lähteet == ==Aiheesta muualla== * NPK Tehnologii Mašinostrojenija (1/2014) (kommersant.ru) * NPK Tehmaš dlja ukreplenija moštši flota (oborona.ru) * Prombezopasnost -2014 (9/2014) (arms-expo.ru) * ОАО NPO SPLAV (NPK Tehmašin suuri tytäryhtiö, mm. Grad-raketinheittimien ammusvalmistaja) (splav.org) * NPO Splav Working on the New Missile (2/2013) (rostechnologiesblog.wordpress.com) Luokka:Rosteh Luokka:Venäläiset aseteollisuusyritykset
Lentopallon Suomen Cup 2014

Lentopallon Suomen Cupiin 2014 osallistuu 18 miesten ja 11 naisten joukkuetta. ==Miesten Cup== Karsinta 21\. syyskuuta Mikkelin Passarit – Ruokolahden Raju 3–0 25-17 , 25-19 , 25-11 25\. syyskuuta Tapanilan Erä 1 – Vantaan Lentopallo 1–3 25-22 , 21-25 , 24-26 , 19-25 1\. kierros 1\. lokakuuta Mikkelin Passarit – Pielaveden Sampo 0–3 25-27 , 19-25 , 19-25 2\. lokakuuta Akaa-Volley – Vammalan Lentopallo 0–3 10-25 , 19-25 , 14-25 3\. lokakuuta Perungan Pojat – Lentopalloseura ETTA 1–3 20-25 , 15-25 , 25-23 , 22-25 3\. lokakuuta LiigaSärkät – Rantaperkiön Isku 2–3 20-25 , 27-25 , 25-23 , 19-25 , 13-15 3\. lokakuuta Lempäälän Kisa – Kokkolan Tiikerit 0–3 16-25 , 19-25 , 22-25 4\. lokakuuta Vantaan Lentopallo – Hurrikaani-Loimaa 0–3 15-25 , 13-25 , 23-25 4\. lokakuuta LEKA Volley – Riento Joensuu 3–0 25-21 , 25-15 , 25-23 4\. lokakuuta Korson Veto – Raision Loimu 1–3 16-25 , 19-25 , 25-23 , 17-25 Puolivälierät 5\. lokakuuta Kokkolan Tiikerit – Lentopalloseura ETTA 3–1 25-14 , 19-25 , 25-23 , 25-16 5\. lokakuuta Vammalan Lentopallo – Rantaperkiön Isku 3–1 25-21 , 20-25 , 25-8 , 25-15 5\. lokakuuta Raision Loimu – Hurrikaani-Loimaa 1–3 26-28 , 25-20 , 21-25 , 19-25 6\. lokakuuta LEKA Volley – Pielaveden Sampo 2–3 18-25 , 21-25 , 25-21 , 25-16 , 14-16 Välierät 3\. tammikuuta 2015 Kokkolan Tiikerit – Pielaveden Sampo 3–0 25-18 , 25-16 , 25-21 3\. tammikuuta 2015 Vammalan Lentopallo – Hurrikaani-Loimaa 3–1 26-28 , 25-23 , 31-29 , 31-29 Loppuottelu 4\. tammikuuta 2015 Kokkolan Tiikerit – Vammalan Lentopallo 3–1 25-20 , 22-25 , 25-10 , 25-21 ==Naisten Cup== Loppuottelu 4\. tammikuuta 2015 LP Viesti Salo – HPK Naiset 3–1 21-25 , 25-19 , 25-17 , 25-14 ==Lähteet== * Mestaruusliigan tulospalvelu Luokka:Vuoden 2014 lentopallo Luokka:Lentopallon Suomen Cup -kaudet
Niloottiset kielet

Niloottiset kielet on nilosaharalaiseen kielikuntaan kuuluva kieliryhmä, johon kuuluvia kieliä puhutaan pääosin Itä-Afrikassa. Ajatuksen yhtenäisestä nilosaharalaisesta kieliryhmästä julkaisi ensimmäisenä saksalainen egyptologi Karl Lepsius vuonna 1880. Niloottisten kielen uskotaan pohjautuvan yhteen kantakieleen, protoniloottiin, jota puhuttiin nykyisen Etiopian alueella. Protonilootti hajautui kolmeksi ryhmäksi noin 4000 vuotta sitten. Niloottiset kielet jaetaan itä-, etelä- ja länsiniloottisiin kieliin. Puhutuimmat itäniloottiset kielet ovat ateso, maasai ja turkana. Eteläniloottiseen haaraan kuuluu muun muassa kalenjin-kielten alaryhmä. Länsiniloottisten kielten ryhmään kuuluvat luo, lango, alur, dinka ja atšoli. == Lähteet ==
Ukrainan Fed Cup -joukkue

Ukrainan Fed Cup -joukkue edustaa Ukrainaa Fed Cupissa. Se toimii Ukrainan tennisliiton alaisuudessa. Ukraina osallistui Fed Cupiin ensimmäisen kerran itsenäisenä valtiona vuonna 1993, johon asti he olivat edustaneet Neuvostoliittoa. Kaiken kaikkiaan Ukraina on pelannut 93 maaottelua, joista voittanut 52 ja hävinnyt 41. Se pelasi maailmanlohkossa ensimmäisen kerran vuonna 2010. == Vuoden 2019 Fed Cupissa pelanneet == * Marta Kostjuk * Dajana Jastremska * Nadija Kitšenok * Kateryna Kozlova * Lesja Tsurenko == Lähteet == Luokka:Fed Cup -joukkueet Fed Cup
Ford (maahantuoja)

Oy Ford Ab on Fordin suomalainen maahantuoja, joka on perustettu 10. huhtikuuta 1926 nimellä Ford Motor Company of Finland. Sitä ennen Fordeja toivat maahan useat eri yritykset. Kun yritys listautui 1938 Suomessa pörssiin, sen nimeksi tuli Oy Ford Ab. Yritys oli pörssissä vuoteen 2000.Historia, Ford Suomessa Oy Ford Ab toimii nykyisin Vantaanportin alueella Vantaalla. Tätä ennen yhtiön toiminnot sijaitsivat Helsingin Hernesaaressa yhdysvaltalaisen emoyhtiön vuonna 1924 vuokraamissa tiloissa. Talvisodan aikana Fordin toiminta oli evakuoitu Vaasaan. Jatkosodan aikana Helsingin Hernesaaressa koottiin uusia ja kunnostettiin vaurioituneita ja sotasaaliiksi saatuja kuorma-autoja puolustusvoimien käyttöön. Vuonna 1947 Oy Ford Ab perusti Henry Fordin säätiön tukemaan maatalouden ja liikenteen koneistamisen opetusta, tutkimusta ja edistämistä. U. E. Moisala: Auto Suomessa: auton kaupan, käytön ja korjaamotoiminnan historia vuoteen 1983, s. 362–366. Helsinki: Autoalan Keskusliitto ry ja Autotuojat ry, 1983. ISBN 951-99459-8-9. == Lähteet == == Aiheesta muualla == *Ford-osakkeen pörssihistoriaa (Pörssitieto) Luokka:Suomalaiset autoliikkeet Luokka:Ford Luokka:Entiset suomalaiset pörssiyhtiöt
Ateso

Ateso on iteso-kansan puhuma niloottinen kieli, jota puhuu äidinkielenään 1,9 miljoonaa ihmistä Ugandassa ja Keniassa. Se luokitellaan itäniloottisten kielten haaraan ja se muodostaa turkanan kielen kanssa erillisen ateso- turkanan alaryhmän. == Lähteet == Luokka:Niloottiset kielet Luokka:Ugandan kielet Luokka:Kenian kielet
Coleby Lombardo

Coleby Lombardo (s. Coleby Jason Lombardo, 7. syyskuuta 1978) on yhdysvaltalainen entinen lapsinäyttelijä. Hän on näytellyt Scott Cassidyä Colbyt-sarjassa. ==Palkintoja ja nimityksiä== * 1988: Young Artist -palkinto - Nimitysvaliokunnan == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 1978 syntyneet Luokka:Elävät henkilöt
Akvilė Paražinskaitė

Akvilė Paražinskaitė (s. 29. marraskuuta 1996 Vilna) on liettualainen tennispelaaja. Paražinskaitė edusti Liettuaa Fed Cupissa ensimmäisen kerran vuonna 2012. == Lähteet == == Aiheesta muualla == * * Luokka:Liettualaiset tennispelaajat Luokka:Vuonna 1996 syntyneet Luokka:Elävät henkilöt
Juan Carlos Calderón

Juan Carlos Calderón (7. heinäkuuta 1938 – 25. marraskuuta 2012) oli espanjalainen laulaja-lauluntekijä ja muusikko. Calderón sävelsi vuonna 1973 kaupalliseksi menestykseksi nousseen Eres tú-hitin, joka oli kyseisenä vuonna myös Espanjan edustuskappale Eurovision laulukilpailussa. Calderón sävelsi Espanjan euroviisuedustuskappaleet myös vuosina 1975, 1985 ja 1989 ja toimi lisäksi kaikissa näissä esityksissä kapellimestarina. Vuonna 1968 hän voitti Ondas-palkinnon. Uransa aikana hän kirjoitti kappaleita esimerkiksi Luis Miguelille, Julio Iglesiasille, Herb Alpertille, Chayannelle, Nino Bravolle, Cecilialle, Camilo Sestolle, Paloma San Basiliolle, Rocío Durcalille, David Bustamantelle ja Mari Trinille. == Lähteet == Luokka:Vuonna 1938 syntyneet Luokka:Vuonna 2012 kuolleet Luokka:Espanjalaiset laulajat Luokka:Espanjalaiset säveltäjät Luokka:Euroviisukapellimestarit
Jesse Pehu

Jesse Pehu (s. 18. marraskuuta 1985 Hyvinkää) on suomalainen jääkiekkoilija, joka pelaa laitahyökkääjänä II-divisioonassa, seuranaan Hoki Klupi Hyvinkää. Pehu on urallaan edustanut HPK:ta, ruotsalaista IFK Arbogaa, Titaaneja ja Hoki Klupi Hyvinkäätä, jossa hän on joukkueen varakapteeni.Eliteprospects Pehu on voittanut Hämeenlinnan Pallokerhossa Suomen mestaruuden kaudella 2005–2006. Pehu tunnetaan parhaiten nopeana ja ketteränä luistelijana, jonka ansiosta hän hakeutuu myös hyville maalintekopaikoille. Pehu toimii myös luokanopettajana Puolimatkan koulussa Hyvinkäällä. == Lähteet == Luokka:Suomalaiset jääkiekkoilijat Luokka:Vuonna 1985 syntyneet Luokka:Elävät henkilöt
Killer Movie

Killer Movie on vuonna 2008 ensi-iltansa saanut yhdysvaltalainen kauhukomediaelokuva. Siinä parodioidaan naamioitua puukkotappajaa Scream- ja Scary Movie -elokuvien jalanjäljissä. Se osoittautui kaupalliseksi menestykseksi, vaikka arviot olivat pääosin vain kriittisiä. == Juoni == Killer Movie kertoo tositelevisio-ohjelman kuvauksista, jotka menevät karmealla tavalla pieleen, kun tekijät huomaavat jääneensä jumiin kaukaiseen pohjoiseen kaupunkiin, jossa on tappaja vapaalla jalalla. Murhaaja vainoaa ohjelman näyttelijöitä ja tekijöitä yksi kerrallaan. Kun menneisyyden epäilykset, petokset ja salaisuudet tulevat selittämättömästi mukaan peliin, sarjan kuvausten painajaiset tulevat liiankin todellisiksi ohjelman juontajalle ja näyttelijöille sekä eräälle Hollywood-tähdelle. == Näyttelijät == == Aiheesta muualla == * Luokka:Vuoden 2008 yhdysvaltalaiset elokuvat Luokka:Yhdysvaltalaiset kauhukomediat
SMS H146

SMS H146 oli Saksan keisarikunnan laivaston G96-luokan torpedovene, joka tilattiin ensimmäisen maailmansodan aikana. Sodan loputtua alus luovutettiin sotakorvauksena Ranskalle. == Valmistus == Alus tilattiin Kielistä Howaldtswerkeltä ja sen köli laskettiin vesille telakkanumerolla 608. Alus laskettiin vesille 23. tammikuuta 1918 ja se valmistui reilua puolta vuotta myöhemmin 3. lokakuuta.Gröner, Erich s. 182-183 == Palvelus == Sodan päätyttyä alus jatkoi palvelustaan Reichsmarinessa, kunnes se luovutettiin Ranskalle 23. toukokuuta 1920 Cherbourgissa. Alus liitettiin Ranskan laivastoon nimellä Rageot de la Touche ja se poistettiin palveluksesta 1935. Alus romutettiin. == Lähteet == * * === Viitteet === Luokka:G96-luokan torpedoveneet
SMS H147

SMS H147 oli Saksan keisarikunnan laivaston G96-luokan torpedovene, joka tilattiin ensimmäisen maailmansodan aikana. Sodan loputtua alus luovutettiin sotakorvauksena Ranskalle. == Valmistus == Alus tilattiin Kielistä Howaldtswerkeltä ja sen köli laskettiin vesille telakkanumerolla 609. Alus laskettiin vesille 13. maaliskuuta 1918 ja se valmistui 13. heinäkuuta 1920.Gröner, Erich s. 182-183 == Palvelus == Alus luovutettiin Ranskalle 29. heinäkuuta 1920 Cherbourgissa ja se liitettiin Ranskan laivastoon nimellä Marcel Delage. Alus poistettiin palveluksesta 15. helmikuuta 1933 ja se romutettiin. == Lähteet == * * === Viitteet === Luokka:G96-luokan torpedoveneet
Pluton (ohjus)

Pluton on ranskalainen taktinen ydinase. Se oli käytössä vuosina 1974–1993, ja taistelulataus oli yksikärkinen. Saman tyyppistä MR-50 CTC -ydinkärkeä käytti myös AN-52 taktinen ydinpommi, josta Pluton-ohjuksen ydinkärkeä on muunnettu. Konventionaalinen 500 kg:n vahvuinen, ydinaseeton HE-räjähdelataus () oli vaihtoehtona ydinräjähteen käytölle taistelutoimissa. MR-50 CTC/AN 51 -ydinlatauksen voimakkuudet olivat 15 ja 25 kilotonnia, joista voimakkuuden saattoi valita käyttötarkoituksen perusteella. Ohjuksen enimmäiskantama oli 120 kilometriä.Hogg, I., 2011: s. 186 650 mm (65 cm) paksuinen Pluton-ohjus oli 7,64 m pitkä ja kaksivaiheinen, sen laukaisupaino oli 2 423 kg. Ohjuksen suuntaus toimi inertiaohjauksen avulla. Pluton käytti kiinteätä ajoainetta lennon aikaisena polttoaineenaan. Laukaisualusta perustuu AMX 30-tyypin panssarivaunun alustaan, joita valmistettiin 42 kpl tätä nimenomaista käyttötarkoitusta varten. AN-51 tyypin ydinkärkiä valmistettiin 70 kappaletta. Plutonia seurasi vain hyvin lyhyen ajan, palvelusuraltaan vain 5 vuotta palvellut pidemmän kantaman (480 km) taktinen Hadés-ohjus (1991–1996). Sen ydinlataus oli voimakkuudeltaan suurempi ja yksivalintainen, tuo voimakkuus oli 80 kT. == Lähteet == * Hogg, Ian: Tykistö- ja ohjusaseet. Karisto, Hämeenlinna, 2011. Suom. Petri Kortesuo. Alkuteos englanniksi, 2000: Amber Books Ltd. ISBN 978-951-23-5456-6. === Viitteet === == Aiheesta muualla == * * * * Luokka:Ranskan ydinaseet Luokka:Ranskalaiset ohjukset
SMS H145

SMS H145 oli Saksan keisarikunnan laivaston G96-luokan torpedovene, joka tilattiin ensimmäisen maailmansodan aikana. Sodan loputtua alus internoitiin Scapa Flow'hun. == Valmistus == Alus tilattiin Kielistä Howaldtswerkeltä, missä köli laskettiin vesille telakkanumerolla 607. Se laskettiin vesille 11. joulukuuta 1917 ja valmistui reilua puolta vuotta myöhemmin 4. elokuuta 1918.Gröner, Erich s. 182-183 == Palvelus == Sodan päätyttyä alus internoitiin 22. marraskuuta 1918 jälkeen Scapa Flow'hun. Aluksen miehistö upotti aluksensa 21. kesäkuuta 1919. Hylky nostettiin 14. maaliskuuta 1925 ja romutettiin 1928 Scapassa. == Lähteet == * * === Viitteet === Luokka:G96-luokan torpedoveneet
Amerikkalainen unelma (näytelmä)

Amerikkalainen unelma (The American Dream) on yhdysvaltalaisen Edward Albeen varhainen yksinäytöksinen näytelmä. Sen kantaesitys tapahtui New Yorkin York Playhouse -teatterissa tammikuussa 1961. Näytelmä on satiiri amerikkalaisesta elämäntavasta, ja tarina rakentuu keski-ikäisen avioparin ja heidän luonaan vierailevien ihmisten kautta. Näytelmän tapahtumapäivänä vierailut saavat heidän maailmansa sekaisin. Albee tutkii näytelmässä paitsi niin sanotun amerikkalaisen unelman valheellisuutta, myös silloisen amerikkalaisen perhemallin pysyvyyttä ja sen puhtoisen mielikuvan taustalla olevaa todellisuutta. Näytelmän on suomentanut Matti Rosvall,Amerikkalainen unelma (The American Dream), Näytelmäkulma. Viitattu 5.10.2014. ja sitä esitettiin ainakin Tampereen Työväen Teatterissa vuonna 1982. Mammaa ja Pappaa esittivät Eila Roine ja Tauno Karvonen.Eila Roine. Tervetuloa Eilan pukuhuoneeseen! Historiaa, Teatterimuseo. Viitattu 5.10.2014. ==Juoni== Dominoiva Mamma pitää aviomiestään, syrjään vetäytyvää Pappaa tossun alla. Myös naisen äiti, teräväkielinen Mummi asuu samassa taloudessa, mutta tytär haluaisi laittaa hänet vanhainkotiin. Mummi on jo alkanut pakata tavaroitaan ovensuuhun. Mamman ihannoima ja yhteisössä arvostettu naistenkerhon puheenjohtaja rouva Barker työskentelee adoptiopalvelussa. Hän saapuu vierailulle tietämättä oikein miksi ja tapaa Mummin, joka tuntuu kyllä tietävän millä asialla rouva Barker liikkuu. Mummi selittää rouvalle, miten hänen tyttärensä ja miehensä adoptoivat vuosia sitten lapsen rouva Barkerin kautta, mutta pahoinpitelivät tämän kuoliaaksi kun eivät pitäneet lapsen käytöksestä. Rouva Barkerin poistuttua sisään astuu lihaksikas nuori mies kysymään töitä. Kuunneltuaan hänen tarinaansa Mummi oivaltaa, että mies on hänen tyttärensä tappaman adoptiolapsen kaksoisveli. Hän esittelee miehen tyttärelleen ja tämän aviomiehelle siten, että alkuperäinen lapsi voitaisiin korvata nuorukaisella, jota kutsuu Amerikkalaiseksi unelmaksi. ==Lähteet== ==Kirjallisuutta== *Albee, Edward. The American Dream and The Zoo Story: Two Plays by Edward Albee. New York: Plume Books, 1997. *Popkin, Henry. Edward Albee in Gassner, John and Edward Quinn, ed. The Reader's Encyclopedia of World Drama. New York: Thomas Crowell and Co., 1969. Luokka:Yhdysvaltalaiset näytelmät
Amerikkalainen unelma (täsmennyssivu)

Amerikkalainen unelma voi tarkoittaa seuraavia: *Amerikkalainen unelma, keskeinen ajatus Yhdysvaltojen kansalliseetoksessa *Amerikkalainen unelma, Edward Albeen näytelmä vuodelta 1961 *Amerikkalainen unelma (Suton), jugoslavialais-yhdysvaltalainen elokuva vuodelta 1983 *Beat! : eräs amerikkalainen unelma (The Beat Generation: An American dream), dokumenttielokuva vuodelta 1986 *The Jacksons: Amerikkalainen unelma (The Jacksons: An American Dream), dokumenttielokuva vuodelta 1992 *Amerikkalainen unelma (Telling Lies in America), elokuva vuodelta 1997
Major League Baseball -kausi 1939

Major League Baseball -kauden 1939 päätteeksi pelatussa World Series -ottelusarjassa kohtasivat New York Yankees ja Cincinnati Reds. Seitsemäs MLB:n All-Star -ottelu pelattiin Yankee Stadiumilla, New Yorkissa, 11. heinäkuuta 1939. AL voitti juoksuin 3–1. ==Runkosarjan sarjataulukot== American League American League American League American League American League American League Sija Joukkue Voitot Tappiot Tasan Voittosuhde GB 1\. New York Yankees 106 45 1 .702 \-- 2\. Boston Red Sox 89 62 1 .589 17.0 3\. Cleveland Indians 87 67 0 .565 20.5 4\. Chicago White Sox 85 69 0 .552 22.5 5\. Detroit Tigers 81 73 1 .526 26.5 6\. Washington Senators 65 87 0 .428 41.5 7\. Philadelphia Athletics 55 97 1 .362 51.5 8\. St. Louis Browns 43 111 2 .279 64.5 National League National League National League National League National League National League Sija Joukkue Voitot Tappiot Tasan Voittosuhde GB 1\. Cincinnati Reds 97 57 2 .630 \-- 2\. St. Louis Cardinals 92 61 2 .601 4.5 3\. Brooklyn Dodgers 84 69 4 .549 12.5 4\. Chicago Cubs 84 70 2 .545 13.0 5\. New York Giants 77 74 0 .510 18.5 6\. Pittsburgh Pirates 68 85 0 .444 28.5 7\. Boston Bees 63 88 1 .417 32.5 8\. Philadelphia Phillies 45 106 1 .298 50.5 12.9. pelattu ottelu Chicago White Sox'in ja Washington Senators'in välillä mitätöitiin12.9.1939 Postseason American Leaguen mestari Voitot National Leaguen mestari Peli 1 Peli 2 Peli 3 Peli 4 World Series New York Yankees 4–0 Cincinnati Reds 2–1 4–0 7–3 7–4 == Lähteet == ==Aiheesta muualla== * Baseball-almanakka - American League 1939 * Baseball-almanakka - National League 1939 * Baseball-almanakka - World Series 1939 * Baseball-almanakka - All-Star Game 1939 Luokka:Major League Baseball -kaudet Luokka:Vuoden 1939 baseball
Armadal (Skye)

Armadal () on kylä Skotlannissa An t-Eilean Sgitheanachin saaren eteläosassa Slèiten niemimaalla. Kylästä on säännöllinen lauttayhteys Malaigin kylään Skotlannin mantereen puolelle. Armadalin kylän läheisyydessä toimii gaelinkielinen korkeakoulu Sabhal Mòr Ostaig. == Lähteet == == Aiheesta muualla == Luokka:Skyen kylät
Rohkeita otteita

Rohkeita otteita () on Léonide Moguyn ohjaama yhdysvaltalainen film noir -tyylinen rikosdraamaelokuva vuodelta 1946. Film noirin pääosissa ovat George Raft ja Ava Gardner, joka teki ensimmäisen pääosansa Maryna. Rohkeita otteita kertoo kotikaupunkiinsa palaavasta kaunottaresta, joka herättää kilpailua ja murha-aikeita entisissä miesystävissään. Rohkeita otteita perustuu Maritta M. Wolffin samannimiseen romaaniin (1941), jonka pohjalta Philip Yordan laati elokuvan käsikirjoituksen. Seymour Nebenzahl oli elokuvan tuottajana ja Nero Films tuotantoyhtiönä. Elokuvan rahoitti palmspringsiläinen pankki,Everett Aaker, The Films of George Raft, McFarland & Company, 2013, s. 118. Viitattu 5.10.2014. ja Rohkeita otteita kuvattiin Kalifornian San Fernandossa kesäkuun lopun ja elokuun alun välisenä aikana vuonna 1945. Rohkeita otteita sai Yhdysvaltain ensi-iltansa 25. tammikuuta vuonna 1946. Suomessa elokuva sai teatteriensi-iltansa 5. toukokuuta vuonna 1950. United Artists vastasi elokuvan teatterilevityksestä Yhdysvalloissa. Vaikka elokuva sai kriitikoilta sekalaisia arvosteluja, Rohkeita otteita oli yleisömenestys. Elokuva on julkaistu VHS:nä ja DVD:nä. Alan Ladd ja Evelyn Keyes esiintyivät elokuvan Lux Radio Theatren tekemässä radiosovituksessa 15. huhtikuuta 1946. ==Näyttelijät== ==Lähteet== ==Aiheesta muualla== * * * * Rohkeita otteita TCM Movie Databasessa * Rohkeita otteita ladattavissa ilmaiseksi Internet Archivessa (public domain) * Rohkeita otteita katsottavissa YouTubessa (public domain) Luokka:Vuoden 1946 yhdysvaltalaiset elokuvat Luokka:Film noir -elokuvat Luokka:Yhdysvaltalaiset rikosdraamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset romaaneihin perustuvat elokuvat
Petter Ervast

Petter Ervast (28. toukokuuta 1814 Kalajoki – 19. kesäkuuta 1857 Kajaani) oli suomalainen lääkäri, joka esitteli tohtorinväitöskirjassaan ensimmäistä kertaa luettelon Suomessa tavattavista luonnonvaraisista lääkekasveista. Ervastin vanhemmat olivat Kalajoen tervavaraston hoitaja Petter Ervast (1778–1814) ja hänen toinen puolisonsa Brita Frosterus. Ervast kävi Oulun triviaalikoulua ja pääsi ylioppilaaksi Helsingissä 1830. Hän valmistui Helsingin yliopistosta filosofian kandidaatiksi 1834, filosofian maisteriksi 1836, lääketieteen kandidaatiksi 1837, lääketieteen lisensiaatiksi 1839 ja lääketieteen tohtoriksi 1840. Ervastin ruotsinkielisessä tohtorinväitöskirjassa Om Finlands inhemska Läkemedel esiteltiin 210 Suomessa luonnonvaraisina esiintyvää lääkekasvia ja kuvattiin niiden käyttötapoja. Ervast toimi 1836–1839 lääkintöylihallituksen kanslistina. Hän oli Raahen kaupunginlääkärinä vuodesta 1839 alkaen ja Raahen piirilääkärinä vuodesta 1845 alkaen. Viimeksi Ervast toimi Elias Lönnrotin seuraajana Kajaanin piirilääkärinä ja Kajaanin linnanlääkärinä 1854–1857. Petter Ervast oli naimisissa ranskalaista hugenottisukua olleen Augusta Vilhelmina Basilierin (1815–1900) kanssa. Heidän poikiaan olivat rautatiehallituksen tilastokonttorin johtaja, valtiopäivämies Petter Edvard Ervast (1841–1899), tilastollisen päätoimiston aktuaari August Wilhelm Ervast (1845–1900) ja Lapinmaan tuomiokunnan tuomari Johan Fredrik Ervast (1844–1886). Teosofian uranuurtaja Suomessa Pekka Ervast oli Petter Edvard Ervastin poika. == Lähteet == * Luettu 5.10.2014. * Aimo Mela : Pekka Ervast kirjailija - teosofian tutkija - kristillinen mystikko, Ruusu-Ristin Kirjallisuusseura r.y. Helsinki 1956, s. 6 == Aiheesta muualla == * Petter Ervastin tohtorinväitöskirjan Om Finlands inhemska Läkemedel digitoitu versio (Google kirjat) * Ervastin väitöskirjan digitoitu versio Heldassa Luokka:Suomalaiset lääkärit Luokka:Vuonna 1814 syntyneet Luokka:Vuonna 1857 kuolleet
Akrivastiini

Akrivastiini on nopeavaikutteinen toisen polven H1-antihistamiini, joka lievittää allergisia oireita estämällä histamiinin sitoutumista H1-reseptoriin. Akrivastiinia käytetään esimerkiksi pseudoefedriinin kanssa yhdistelmälääkkeissä allergisen nuhan hoitoon. Akrivastiinin käytössä voi esiintyä uneliaisuutta ja sitä ei tulisi käyttää raskauden aikana mahdollisten sikiövaurioiden takia. Yliherkkyysreaktiot ovat myös mahdollisia. == Lähteet == == Aiheesta muualla == *http://spc.fimea.fi/indox/nam/html/nam/humspc/9/31389.pdf *http://www.terveyskirjasto.fi/terveyskirjasto/tk.koti?p_artikkeli=far11500 *http://www.terveyskirjasto.fi/terveyskirjasto/tk.koti?p_artikkeli=far12155 *http://www.tohtori.fi/laakeopas/laake/11500-DUACT *http://www.yliopistonapteekki.fi/fi/apteekkipalvelut/tuotteet/pages/keywordresults.aspx?keyword=akrivastiini&pagetype;=1 *PubChem: Acrivastine *Kyoto Encyclopedia of Genes and Genomes (KEGG): Acrivastine *ChemBlink: Acrivastine Luokka:Antihistamiinit Luokka:H1-reseptorin vastavaikuttajat
Helmholtz-Zentrum Geesthacht

Helmholtz-Zentrum Geesthacht - Zentrum für Material and Küstenforschung GmbH (HZG) on Saksan valtion ja osavaltioiden yhteisrahoittama materiaalitieteeseen, ilmastotieteisiin ja rannikkojen tutkimukseen keskittyvä tutkimuskeskus, jonka toiminta tapahtuu pääasiassa Geesthachtissa ja osittain myös Berliinissä, Hampurissa, Münchenissä, ja Teltowssa. Vuonna 2014 tutkimusinstituutissa työskenteli yli 900 työntekijää. ==Historia== Vuonna 1956 perustetun tutkimuskeskuksen alkuperäinen nimi vuoteen 2010 asti oli Gesellschaft für Kernenergieverwertung in Schiffbau und Schiffahrt (GKSS), ja se rakennutti Saksan ensimmäisen ja toistaiseksi ainoan ydinvoimalla toimivan siviilikäyttöön tarkoitetun laivan, NS Otto Hahnin, sekä käytti sitä tutkimukseen vuodesta 1964 vuoteen[1979. Jo vuonna 1958 tutkimuskeskus oli mukana perustamassa komiteaa, josta vuosien saatossa kehittyi yksi Saksan suurimmista tutkimuskeskuksista, Helmholtz-Gemeinschaft. ==Lähteet== ==Aiheesta muualla== * Helmholtz-Zentrum Geesthachtin kotisivut Luokka:Saksan tutkimuslaitokset
Slèite

Slèite () on niemimaa An t-Eilean Sgitheanachin saaren eteläosassa Skotlannissa. Vielä 1900-luvun alussa 90 % niemimaan asukkaista puhui gaelin kieltä 2000-luvun alussa osuuden ollessa noin 50 %http://www.linguae- celticae.org/dateien/Gaidhlig_Local_Studies_Vol_12_Port_Righ_Sleite_Ed_II.pdf . Puhujamäärän laskusta huolimatta seutu kuuluu vahvimpiin gaelin kielin puhuma-alueisiin ja Slèitellä toimii myös gaelinkielinen korkeakoulu Sabhal Mòr Ostaig. ==Lähteet== == Aiheesta muualla == Luokka:Skotlannin niemet ja niemimaat Luokka:Skye
Jiří Lála

Jiří Lála (s. 21. elokuuta 1959 Tábor, Tšekkoslovakia) on tšekkoslovakialainen jääkiekkoilija, joka edusti maataan useissa arvokisoissa. Hän muun muassa voitti maailmanmestaruuden vuonna 1985 ja saavutti olympiahopeaa Sarajevosta 1984. Vuonna 1983 Lála valittiin MM-turnauksen parhaaksi hyökkääjäksi. http://www.hockeycanada.ca/en-ca/Team-Canada/Men/World- Championship/2013-Stockholm/Directorate-and-MVP == Lähteet == * === Viitteet === Luokka:Tšekkoslovakialaiset olympiamitalistit Luokka:Quebec Nordiquesin varaamat pelaajat Luokka:Vuonna 1959 syntyneet Luokka:Elävät henkilöt
Sgonnsair

Sgonnsair () on kylä An t-Eilean Sgitheanachin saarella Skotlannissa. Luokka:Skotlannin kylät Luokka:Skye
Intraleague Draft

Intraleague Draft oli NHL-jääkiekkoliigan järjestämä vuosittainen varaustilaisuus vuosina 1952, 1957 ja 1963–1975. Se oli eräänlainen Waiver Draftin edeltäjä. Varaustilaisuuden oli tarkoitus tasoittaa joukkueiden välisiä tasoeroja. Varaustilaisuudessa joukkueet saivat valita pelaajia muista joukkueista siirtokorvausta vastaan. Viime kauden huonoimmat joukkueet saivat varata tilaisuudessa ensin. Joukkueet saivat suojata tärkeimmät pelaajansa. Ensimmäisessä varaustilaisuudessa joukkueet saivat suojata 25 pelaajaa. Suojattua pelaajaa ei voinut valita varaustilaisuudessa. Varaustilaisuuksista ei ole jäänyt kunnollisia pöytäkirjoja. Viimeinen varaustilaisuus järjestettiin 1975. Intraleague Draftia ei tule sekoittaa 1950- ja 1960-lukujen Interleague Draftiin, jossa NHL-joukkueet varasivat pelaajia muista ammattilaisliigoista. ==Lähteet== Luokka:NHL:n varaustilaisuus
Sulo Cantell

Sulo Johannes Cantell (20. toukokuuta 1892 Pietari – 27. elokuuta 1955Hietaniemen hautausmaa, kortteli U15, rivi 19, hauta 321.) oli suomalainen filosofian maisteri, biologi ja lehtori. Cantell keräsi 1930-luvulla kansan keskuudesta perimätietoa Suomen luonnossa esiintyvien lääkekasvien käytöstä. Hän julkaisi vuonna 1936 yhdessä Väinö Saarnion kanssa kirjan Suomen myrkylliset ja lääkekasvit jossa lueteltiin 319 kasvia. Sulo Cantell oli naimisissa vuodesta 1917 Toini Levanderin (s. 1893) kanssa. == Teokset == * Cantell, Sulo & Saarnio, Väinö: Suomen myrkylliset ja lääkekasvit: niiden vaikuttavat aineet, vaikutukset elimistöön, lääkkeinä käyttö sekä rohdoksiksi keräily ja viljely. Kariston tietokirjoja 42. Karisto 1936 * Cantell, Sulo: Vähänkyrön kunnan sähkölaitos vv. 1921–1946. Vähänkyrön kunnan sähkölaitos, Vähäkyrö 1947 == Suomennokset == * G. Venzmer: Vitamiinit ja terveys: Mitä vitamiinit ovat, missä niitä on ja mitä ne vaikuttavat. Kansa terveeksi, 6. Gummerus 1944. == Lähteet == * Piippo, Sinikka: ”Lääkekasveista apua vaivoihin”, Mitä Missä Milloin 2006, s. 273 ===Viitteet=== == Aiheesta muualla == Luettelo Sulo Cantellin lehtiartikkeleista * Cantellin ja Saarnion kirja digitoituna Henriette's Herbal Homepage-sivustolla Luokka:Suomalaiset opettajat Luokka:Suomalaiset tietokirjailijat Luokka:Vuonna 1892 syntyneet Luokka:Vuonna 1955 kuolleet
Mallaig

Mallaig () on rannikkokylä Länsi-Skotlannissa. Kylästä on lauttayhteys Rùmin saarelle sekä Armadalin kylään Skyen saarelle. ==Lähteet== Luokka:Skotlannin kylät